ที่ นร 1008/ว 11 สํานักงาน ก.พ. ถนนพิษณุโลก กทม. 1030011 ธันวาคม 2551 เรื่อง การใช้บังคับพระราชบัญญัติระเบียบข้าราชการพลเรือน พ.ศ. 2551เรียน (เวียน กระทรวง กรม)สิ่งที่ส่งมาด้วย 1. ประกาศคณะกรรมการข้าราชการพลเรือน เรื่อง การจัดทํามาตรฐานกําหนดตําแหน่ง และจัดตําแหน่งข้าราชการพลเรือนสามัญของทุกส่วนราชการ เข้าประเภทตําแหน่ง สายงาน และระดับตําแหน่งตามมาตรฐานกําหนดตําแหน่ง2. บัญชีจัดตําแหน่งข้าราชการพลเรือนสามัญเข้าประเภทตําแหน่ง สายงาน และระดับตําแหน่ง ตามพระราชบัญญัติระเบียบข้าราชการพลเรือน พ.ศ. 25513. บัญชีจัดข้าราชการพลเรือนสามัญเข้าประเภทตําแหน่ง สายงาน และระดับตําแหน่ง ตามพระราชบัญญัติระเบียบข้าราชการพลเรือน พ.ศ. 25514. แบบคําสั่งและแบบบัญชีแต่งตั้งข้าราชการพลเรือนสามัญให้ดํารงตําแหน่งอื่นๆ - ตามที่มาตรา 131 แห่งพระราชบัญญัติระเบียบข้าราชการพลเรือน พ.ศ. 2551 บัญญัติให้บทบัญญัติในลักษณะ 4 ข้าราชการพลเรือนสามัญ และลักษณะ 5 ข้าราชการพลเรือนในพระองค์ ยังไม่ใช้บังคับจนกว่า ก.พ. จะจัดทํามาตรฐานกําหนดตําแหน่งเสร็จ และจัดตําแหน่งข้าราชการพลเรือนสามัญของทุกส่วนราชการเข้าประเภทตําแหน่ง สายงาน และระดับตําแหน่งตามมาตรฐานกําหนดตําแหน่ง และประกาศให้ทราบ จึงให้นําบทบัญญัติในลักษณะ 4 ข้าราชการพลเรือนสามัญ และลักษณะ 5 ข้าราชการพลเรือนในพระองค์ แห่งพระราชบัญญัตินี้มาใช้บังคับตั้งแต่วันที่ ก.พ. ประกาศเป็นต้นไป นั้น บัดนี้ ก.พ. ได้จัดทํามาตรฐานกําหนดตําแหน่งเสร็จ และจัดตําแหน่งข้าราชการพลเรือนสามัญของทุกส่วนราชการเข้าประเภทตําแหน่ง สายงาน และระดับตําแหน่งตามมาตรฐานกําหนดตําแหน่งเสร็จแล้ว พร้อมทั้งได้มีประกาศคณะกรรมการข้าราชการพลเรือน ลงวันที่ 11 ธันวาคม 2551 แล้ว (สิ่งที่ส่งมาด้วย 1) จึงมีผลให้ลักษณะ 4 ข้าราชการพลเรือนสามัญ และลักษณะ 5 ข้าราชการพลเรือนในพระองค์ ใช้บังคับตั้งแต่วันที่ประกาศเป็นต้นไป จึงขอส่งบัญชีจัดตําแหน่งข้าราชการพลเรือนสามัญเข้าประเภทตําแหน่ง สายงาน และระดับตําแหน่ง (สิ่งที่ส่งมาด้วย 2) บัญชีจัดข้าราชการพลเรือนสามัญเข้าประเภทตําแหน่ง สายงาน และระดับตําแหน่ง (สิ่งที่ส่งมาด้วย 3) แบบคําสั่งและแบบบัญชีแต่งตั้งข้าราชการพลเรือนสามัญให้ดํารงตําแหน่ง (สิ่งที่ส่งมาด้วย 4) มาเพื่อประกอบการพิจารณาสั่งแต่งตั้งข้าราชการพลเรือนสามัญให้ดํารงตําแหน่งใหม่ ทั้งนี้ ในการแต่งตั้งข้าราชการพลเรือนสามัญให้ดํารงตําแหน่งตามมาตรา 131 ดังกล่าวให้ดําเนินการ ดังนี้ 1. ให้ผู้บังคับบัญชา ได้แก่ 1.1 รัฐมนตรีเจ้าสังกัดหรือผู้ที่ได้รับมอบหมาย เป็นผู้สั่งแต่งตั้งข้าราชการพลเรือนสามัญในสังกัดสํานักงานรัฐมนตรี 1.2 ปลัดกระทรวง เป็นผู้สั่งแต่งตั้งข้าราชการพลเรือนสามัญในสังกัดสํานักงานปลัดกระทรวง 1.3 อธิบดีหรือตําแหน่งที่เรียกชื่ออย่างอื่นที่มีฐานะเป็นอธิบดี เป็นผู้สั่งแต่งตั้งข้าราชการพลเรือนสามัญในสังกัดกรม หรือส่วนราชการซึ่งไม่มีฐานะเป็นกรมแต่มีผู้บังคับบัญชาเป็นอธิบดี 2. ให้ส่วนราชการดําเนินการแต่งตั้งข้าราชการพลเรือนสามัญให้ดํารงตําแหน่งตามประเภทตําแหน่ง สายงาน และระดับตําแหน่ง ตามบัญชีจัดข้าราชการพลเรือนสามัญเข้าประเภทตําแหน่ง สายงาน และระดับตําแหน่ง (สิ่งที่ส่งมาด้วย 3) ให้แล้วเสร็จภายในวันที่ 10 มกราคม 2552 ตามแบบคําสั่งและแบบบัญชีแต่งตั้งข้าราชการพลเรือนสามัญให้ดํารงตําแหน่ง (สิ่งที่ส่งมาด้วย 4) ทั้งนี้ ต้องแต่งตั้งให้ดํารงตําแหน่งเลขที่เดิม ตามสถานภาพเดิมที่ข้าราชการพลเรือนสามัญผู้นั้นมีอยู่ตามพระราชบัญญัติระเบียบข้าราชการพลเรือน พ.ศ. 2535 และให้การแต่งตั้งมีผลตั้งแต่วันที่ 11 ธันวาคม 2551 3. ผู้ได้รับการแต่งตั้งจะต้องมีคุณสมบัติตรงตามคุณสมบัติเฉพาะสําหรับตําแหน่งตามที่ ก.พ. กําหนดไว้ในมาตรฐานกําหนดตําแหน่ง แต่โดยที่การกําหนดคุณสมบัติเฉพาะสําหรับตําแหน่งของบางสายงาน ทําให้ข้าราชการพลเรือนสามัญบางรายมีคุณสมบัติไม่ตรงตามคุณสมบัติเฉพาะสําหรับตําแหน่งที่กําหนดใหม่ ก.พ. จึงมีมติอนุมัติให้ส่วนราชการแต่งตั้งข้าราชการพลเรือนสามัญซึ่งดํารงตําแหน่งใดในกรณีดังต่อไปนี้อยู่ในวันที่ 11 ธันวาคม 2551 และเป็นผู้มีคุณสมบัติต่างไปจากคุณสมบัติเฉพาะสําหรับตําแหน่งนั้น ให้ดํารงตําแหน่งนั้นตามพระราชบัญญัติระเบียบข้าราชการพลเรือน พ.ศ. 2551 ได้ 3.1 กรณีข้าราชการพลเรือนสามัญที่มีคุณสมบัติต่างไปจากคุณสมบัติเฉพาะสําหรับตําแหน่งที่กําหนดไว้ในมาตรฐานกําหนดตําแหน่งซึ่ง ก.พ. ได้อนุมัติให้ดํารงตําแหน่งใด ๆ ตามมาตรา 56 วรรคสอง แห่งพระราชบัญญัติระเบียบข้าราชการพลเรือน พ.ศ. 2535 ไปแล้ว 3.2 กรณีข้าราชการพลเรือนสามัญซึ่งดํารงตําแหน่งในสายงานที่เริ่มต้นจากระดับ 1 รายที่มีคุณวุฒิต่ํากว่าระดับประกาศนียบัตรวิชาชีพหรือเทียบเท่า เช่น มัธยมศึกษาตอนต้น และมัธยมศึกษาตอนปลาย (สายสามัญ) ซึ่งเดิมได้กําหนดคุณวุฒิดังกล่าวเป็นคุณสมบัติเฉพาะสําหรับตําแหน่งไว้ ให้แต่งตั้งให้ดํารงตําแหน่งประเภททั่วไปได้ 3.3 กรณีข้าราชการพลเรือนสามัญผู้ไม่มีคุณวุฒิระดับปริญญา ซึ่งได้รับการแต่งตั้งให้ดํารงตําแหน่งในสายงานที่เริ่มต้นจากระดับ 3 สําหรับตําแหน่งที่มาตรฐานกําหนดตําแหน่งตามพระราชบัญญัติระเบียบข้าราชการพลเรือน พ.ศ. 2535 ได้กําหนดคุณสมบัติเฉพาะสําหรับตําแหน่งไว้ทั้งกรณีไม่ต้องได้รับคุณวุฒิระดับปริญญาและกรณีต้องได้รับคุณวุฒิระดับปริญญา ได้แก่ นักวิชาการที่ดิน เจ้าพนักงานปกครอง นายตรวจศุลกากร เจ้าหน้าที่ตรวจสรรพสามิต สมุห์บัญชีอําเภอ และพยาบาลเวชปฏิบัติ ให้แต่งตั้งให้ดํารงตําแหน่งประเภทวิชาการได้ 3.4 กรณีข้าราชการพลเรือนสามัญที่ดํารงตําแหน่งหัวหน้าส่วนราชการที่ต่ํากว่าระดับกรมตามพระราชบัญญัติระเบียบข้าราชการพลเรือน พ.ศ. 2535 ซึ่งไม่มีคุณวุฒิระดับปริญญา และไม่อาจจัดเข้าตําแหน่งประเภทอํานวยการที่ ก.พ. กําหนดเป็นผู้อํานวยการเฉพาะด้านที่มีคุณวุฒิระดับปริญญาเป็นคุณสมบัติเฉพาะสําหรับตําแหน่ง ให้แต่งตั้งให้ดํารงตําแหน่งประเภทอํานวยการได้ 4. การปรับเงินเดือนและเงินประจําตําแหน่งของข้าราชการพลเรือนสามัญเข้าตามบัญชีท้ายพระราชบัญญัตินี้ ให้เป็นไปตามหลักเกณฑ์และวิธีการที่คณะรัฐมนตรีกําหนด 5. เมื่อได้ดําเนินการแต่งตั้งข้าราชการพลเรือนสามัญให้ดํารงตําแหน่งถูกต้องครบถ้วนแล้ว ให้จัดส่งสําเนาคําสั่งดังกล่าวให้สํานักงาน ก.พ. สํานักงบประมาณ และกรมบัญชีกลาง ภายใน 5 วันทําการนับแต่วันที่ออกคําสั่ง เพื่อดําเนินการในส่วนที่เกี่ยวข้องต่อไป ในกรณีที่บัญชีจัดตําแหน่งข้าราชการพลเรือนสามัญเข้าประเภทตําแหน่ง สายงาน และระดับตําแหน่ง หรือบัญชีจัดข้าราชการพลเรือนสามัญเข้าประเภทตําแหน่ง สายงาน และระดับตําแหน่ง มีความคลาดเคลื่อนในข้อเท็จจริง ทั้งที่ส่วนราชการตรวจพบและแจ้งสํานักงาน ก.พ. หรือสํานักงาน ก.พ. ตรวจพบ สํานักงาน ก.พ. จะได้ดําเนินการปรับปรุงบัญชีดังกล่าวให้ถูกต้องตรงกับข้อเท็จจริง แล้วแจ้งส่วนราชการเพื่อดําเนินการต่อไป จึงเรียนมาเพื่อโปรดทราบและดําเนินการต่อไปผู้มีอํานาจลงนาม - ขอแสดงความนับถือ (นายปรีชา วัชรภัย)เลขาธิการ ก.พ.อื่นๆ - สํานักพัฒนาระบบจําแนกตําแหน่งและค่าตอบแทนโทร. 0 2280 3422 0 2282 0362โทรสาร 0 2282 0874